

Prifysgol Abertawe

Sut i gyflwyno cais am 'Resymau Personol Anorchfygol a Chaledi Ariannol'

***Adrannau perthnasol eraill:***

* **Ffioedd Dysgu**

Cyllid Myfyrwyr

E-bost: [income.tuition@abertawe.ac.uk](mailto:income.tuition@swansea.ac.uk)

* **Llety ar y Campws**

Gwasanaethau Preswyl

E-bost: [accomodation@abertawe.ac.uk](mailto:accomodation@swansea.ac.uk)

* **Tîm Cyflogadwyedd y Brifysgol**

Academi Cyflogadwyedd Abertawe

E-bost: [employability@abertawe.ac.uk](mailto:employability@swansea.ac.uk)

* **Cymorth y Brifysgol**

MyUniHub

[myunihub@abertawe.ac.uk](mailto:myunihub@swansea.ac.uk)

* **Cyllid Myfyrwyr Cymru**

Ffôn: 0300 200 4050

Cyfeiriad: [Cyfeiriad Cyllid Myfyrwyr Cymru](https://www.studentfinancewales.co.uk/contact/addresses/)

Tudalen We: [Cyllid Myfyrwyr Cymru](https://www.studentfinancewales.co.uk/)

* **Student Finance England**

Ffôn: 0300 100 0607

Cyfeiriad: [Cyfeiriad Student Finance England](https://www.gov.uk/contact-student-finance-england)

Tudalen We: [Student Finance England](https://www.gov.uk/contact-student-finance-england)

**Pwysig**

* Mae'n bwysig cael cyngor cyn i chi wneud unrhyw benderfyniad a allai effeithio ar eich cyllid/astudiaethau yn y dyfodol.
* Nid oes gwarant y caiff achosion o resymau personol anorchfygol eu cymeradwyo a gwneir penderfyniadau arnynt ar ddisgresiwn y cyrff cyllido.
* Bydd yn rhaid i chi sicrhau eich bod chi wedi sicrhau eich cyllid myfyrwyr cyn cofrestru. Os byddwch chi'n cofrestru a chewch eich ystyried i fod yn anghymwys ar gyfer cyllid ar ôl hynny ac mae'n rhaid i chi dynnu'n ôl neu ohirio, byddwch yn gyfrifol am dalu cydran o'ch ffioedd dysgu a byddwch chi wedi defnyddio gwerth blwyddyn o'ch hawl i gyllid myfyrwyr.
* Os ydych chi wedi'ch ariannu gan Asiantaeth Dyfarniadau Myfyrwyr yr Alban neu Gyllid Myfyrwyr Gogledd Iwerddon, cysylltwch â'ch corff dyfarnu i drafod eich amgylchiadau.
* Mae'r rheolau rhesymau personol anorchfygol i fyfyrwyr sy'n astudio cwrs gradd Meistr yn wahanol. Gweler ein tudalen we am ragor o wybodaeth – [tynnu'n ôl/gohirio/ailadrodd/trosglwyddo mewn perthynas â gradd Meistr](https://myuni.swansea.ac.uk/finance/money-campuslife/masters-withdrawal-suspension-repeat-or-transfer-/).

**Rhesymau Personol Anorchfygol**

Efallai y bydd yn rhaid i fyfyriwr Israddedig ohirio/tynnu'n ôl neu newid ei gwrs am resymau amrywiol.

Os nad yw'r rhesymau yn rhai y gellid bod wedi'u rhagweld neu'n ganlyniad sefyllfa bersonol, gelwir hyn yn 'Rhesymau Personol Anorchfygol'

Bydd Cyllid Myfyrwyr yn ystyried eich achos dros gyllid ychwanegol yn yr amgylchiadau canlynol

* **Gohirio am Resymau Meddygol –** Os ydych chi'n gohirio eich astudiaethau oherwydd rhesymau meddygol sydd wedi effeithio ar eich gallu i astudio, gellir dyfarnu 60 niwrnod ychwanegol o gyllid i chi (gan gynnwys penwythnosau) gan y Cwmni Benthyciadau Myfyrwyr.
* **Rhesymau Personol Anorchfygol** – Os ydych chi'n teimlo bod rhywbeth y tu hwnt i'ch rheolaeth chi wedi cael effaith andwyol sylweddol ar eich perfformiad academaidd neu'ch gallu i astudio a bu'n rhaid i chi ohirio eich astudiaethau neu ailadrodd y flwyddyn.

Gellir cyflwyno cais amdanynt bob tro na fu'n bosib i chi gwblhau blwyddyn o ganlyniad i resymau personol anorchfygol.

Gallai rhesymau personol anorchfygol gynnwys:

* Profedigaeth
* Iechyd Meddwl
* Argyfwng Teuluol
* Materion Iechyd
* Cyfrifoldebau Gofalu

\*Sylwer: Nid yw'r rhestr yn gynhwysfawr.

**Sut y bydd hawlio rhesymau personol anorchfygol yn fy helpu?**

Gall Cyllid Myfyrwyr ddefnyddio ei ddisgresiwn ar bob achlysur pan na fyddwch chi'n gallu cwblhau blwyddyn astudio oherwydd Rhesymau Personol Anorchfygol.

O ganlyniad, dylai unrhyw flwyddyn o astudio yn y dyfodol anwybyddu'r flwyddyn gyllido pan gafodd rhesymau personol anorchfygol eu cymeradwyo.

Os byddwch chi'n gohirio oherwydd rhesymau personol anorchfygol, efallai y byddwch chi'n gymwys am:

* fudd-daliadau'r wladwriaeth pan fyddwch wedi gohirio os byddwch chi'n sâl am hwy na 28 wythnos neu'n gofalu am rywun.
* Hyd at 60 niwrnod o Gyllid Cynhaliaeth pellach, os yw'r gohiriad o ganlyniad i resymau iechyd.
* Parhad taliad dewisol os ydych chi'n profi caledi ariannol (gweler y rhan ar Galedi Ariannol).

**Cyn hawlio Rhesymau Personol Anorchfygol**

Cyn i chi gyflwyno cais am gyllid disgresiwn oherwydd CPR, dylech chi fod wedi gwneud y canlynol:

* Hysbysu'r Brifysgol cyn gynted â phosib am eich angen i ohirio/tynnu'n ôl drwy drafod eich sefyllfa â'ch tiwtor academaidd neu'ch cyfadran.
* Siarad âTîm Cyngor Ariannol i sicrhau eich bod chi'n deall y goblygiadau ariannol a'r hyn mae'n rhaid i chi ei wneud i hawlio Rhesymau Personol Anorchfygol.
* Pan fyddwch chi wedi gwneud eich penderfyniad i dynnu'n ôl, bydd angen i chi gael ymgynghoriad Newid Statws Cofrestru gyda MyUniHub, i'w gynnal dros e-bost.
* Cyflwynwch gais ar gyfer eich Cyllid Myfyrwyr fel arfer. Nid yw ceisiadau am gyllid disgresiwn yn disodli'r cais am gyllid, ac fel arfer, cânt eu hystyried ochr yn ochr â chais am gyllid ar gyfer y sesiwn academaidd bresennol/ganlynol.

**Llythyr eglurhaol i esbonio eich amgylchiadau**

Dylech chi anfon llythyr egluro wedi'i ddyddio a'i lofnodi, sy'n esbonio eich sefyllfa gyda chynifer o fanylion â phosib a chan gynnwys dyddiadau perthnasol. Ynghyd â'r llythyr, dylech gynnwys unrhyw dystiolaeth sy'n cefnogi eich cais yn eich barn chi – Dyma ddolen i dempled y gellir ei olygu sy'n gallu eich helpu i ysgrifennu eich llythyr –



Dylai eich llythyr eglurhaol gynnwys:

* Y rheswm mae'n rhaid i chi ohirio/tynnu'n ôl/ailadrodd/trosglwyddo.
* Pryd dechreuodd eich anawsterau ac am ba hyd y gwnaethant effeithio arnoch chi (dylech chi gynnwys dyddiadau lle bo'n bosib).
* Esboniad o sut mae'r anawsterau wedi effeithio ar eich gallu i astudio a pham yr oedd yn golygu bod yn rhaid torri ar draws eich astudiaethau.

**Tystiolaeth gan weithiwr proffesiynol ynghylch eich amgylchiadau**

Bydd angen tystiolaeth ar Gyllid Myfyrwyr gan weithiwr proffesiynol i gefnogi eich cais am Resymau Personol Anorchfygol, fel yr amlinellir isod.

* Darparwch lythyr gan weithiwr proffesiynol neu asiantaeth. Gallai hyn fod yn feddyg, yn weithiwr iechyd proffesiynol arall neu'n gwnselwr. Dyma ddolen i dempled y gellir ei olygu sy'n gallu eich helpu i ysgrifennu'r llythyr –



* Dylid ei lofnodi a'i gyflwyno ar bapur llythyr swyddogol.
* Dylai gadarnhau'r anawsterau rydych chi wedi'u profi a'r effaith a gawsant ar eich astudiaethau, gan gyfeirio at ddyddiadau penodol os yw'n bosib.
* Os nad ydych chi wedi derbyn help na chymorth gan weithiwr proffesiynol, gellir derbyn llythyr gan ffrind neu aelod o'r teulu sy'n ymwybodol o'ch anawsterau, er bod hyn yn ôl disgresiwn eich corff cyllido.

**Llythyr gan eich prifysgol.**

Mae ymagwedd gydlynus wrth ymwneud â Chyllid Myfyrwyr gan eich Prifysgol yn dda a lle bo'n bosib, dylid cynnwys llythyr oddi wrth weithiwr yn y Brifysgol i gefnogi'ch cais:

* Darparu llythyr gan gyflogai'r Brifysgol sy'n ymwybodol o'ch amgylchiadau. Gallai hyn fod yn fentor, yn aelod o'r gwasanaethau cymorth myfyrwyr, darlithydd, etc – Dyma ddolen i dempled y gellir ei olygu i helpu i ysgrifennu'r llythyr –



* Dylid ei lofnodi a'i gyflwyno ar bapur llythyr swyddogol.
* Dylai gadarnhau'r anawsterau gwnaethoch chi eu profi a'r effaith a gafodd y rhain ar eich astudiaethau. Cyfeiriwch at ddyddiadau penodol os yn bosib.
* Os nad ydych chi'n derbyn cymorth gan unrhyw un yn y Brifysgol, e-bostiwch [money.campuslife@abertawe.ac.uk](mailto:money.campuslife@swansea.ac.uk) i drafod y dewisiadau posib.

**Sut gallaf hawlio Rhesymau Personol Anorchfygol?**

Pan fyddwch chi wedi gwneud popeth uchod ac yn dymuno cyflwyno achos oherwydd Rhesymau Personol Anorchfygol i Gyllid Myfyrwyr, dylech chi anfon y dystiolaeth berthnasol ganlynol at eich corff cyllido ([Cyllid Myfyrwyr Cymru](https://www.studentfinancewales.co.uk/) neu [Gyllid Myfyrwyr Lloegr](https://www.gov.uk/student-finance)). Dylech chi allu gwneud hyn drwy eich cyfrif ar-lein Cyllid Myfyrwyr:

* Gofynnwch i Gyllid Myfyrwyr asesu eich achos am Resymau Personol Anorchfygol.
* Dylech gynnwys eich llythyr eglurhaol, gan roi esboniad llawn o'ch amgylchiadau.
* Dylech gynnwys llythyr oddi wrth gyflogai yn y Brifysgol, os yw'n briodol.
* Llythyr gan eich meddyg/cyfreithiwr/cynghorydd etc.
* Dylech gynnwys tystiolaeth ategol, megis tystysgrif marwolaeth, gwybodaeth feddygol a llythyrau apwyntiad etc.
* Unrhyw dystiolaeth arall sy'n berthnasol yn eich barn chi i gefnogi'ch achos.

Dylech bob amser gadw copïau o'r llythyron a'r dogfennau rydych chi'n eu hanfon ac os yw'n bosib, anfonwch eich llythyr a dogfennau eraill drwy [Ddosbarthiad a Gofnodwyd](https://www.royalmail.com/sending/uk/signed-for-1st-class) a chadwch y dderbynneb. Bydd hyn yn eich galluogi chi i olrhain eich llythyron a sicrhau y cânt eu derbyn gan Gyllid Myfyrwyr.

**Sylwer:** Mae’n dal i fod yn ofynnol i chi gyflwyno cais am eich cyllid yn ôl yr angen yn ystod y flwyddyn academaidd bresennol/nesaf, drwy eich cyfrif ar-lein Cyllid Myfyrwyr neu gais papur. Caiff y cais am gyllid ar sail disgresiwn ei ystyried ochr yn ochr â'ch cais am gyllid.

**A fydd angen i mi dalu ffioedd dysgu?**

Os ydych chi'n gohirio neu'n tynnu'n ôl yn ystod blwyddyn academaidd, bydd swm y ffioedd addysgu byddwch chi'n eu talu yn dibynnu ar y dyddiad olaf y cawsoch chi eich cofnodi'n bresennol a'r tymor mae hwn yn rhan ohono, fel a ganlyn:

Tymor 1 - 25%                 Tymor 2 - 50%                    Tymor 3 - 100%

Os ydych chi wedi cyflwyno cais am fenthyciad ffioedd dysgu, bydd yn dal i fod yn ofynnol i chi dalu canran o hyn i'r Brifysgol. Bydd ad-daliadau benthyciadau'n dechrau fel arfer pan fyddwch chi'n gorffen eich cwrs a chânt eu hennill dros y trothwy ad-daliad.

**Pwysig**

**Rhaid i'r holl fyfyrwyr roi 'hysbysiad ysgrifenedig' i'w cyfadran (yn enwedig os ydynt yn tynnu'n ôl) os ydynt yn bwriadu gadael y cwrs.** **Bydd peidio â gwneud hyn yn golygu y byddwch chi'n parhau i fod yn gyfrifol am dalu'ch dysgu ffioedd.**

**Allaf hawlio budd-daliadau?**

Mae'n bosib y gall myfyrwyr sydd wedi gohirio eu hastudiaethau o ganlyniad i salwch neu gyfrifoldebau gofalu am fwy na 28 wythnos ac y mae'n rhaid iddynt aros nes y gallant ailymuno â'r cyrsiau hawlio Lwfans Ceisio Gwaith.

Gellir dim ond hawlio hyn pan fyddwch chi'n gwella o'ch salwch neu'ch cyfrifoldebau gofalu a than y diwrnod cyn i chi ailymuno â'ch cwrs, heb fod yn hwy na blwyddyn.

Os ydych chi'n fyfyriwr sy'n hawlio budd-daliadau fel arfer wrth astudio, megis rhiant sengl neu rywun ag anabledd neu salwch parhaus, dylai eich hawliad barhau yn ystod y cyfnod pan fyddwch chi wedi gohirio.

Mae rhagor o wybodaeth ar gael o'ch swyddfa [Canolfan Byd Gwaith](https://find-your-nearest-jobcentre.dwp.gov.uk/search.php) leol.

**Caledi Ariannol**

Os byddwch chi'n tynnu'n ôl neu'n gohirio eich astudiaethau, bydd eich taliadau cyllid myfyrwyr/bwrsariaeth yn dod i ben. Os byddwch chi'n parhau i dderbyn taliadau ar ôl eich dyddiad gohirio, efallai y byddwch chi wedi'ch gordalu ac yn gorfod ad-dalu'r arian.

Os caiff eich rheswm dros ohirio ei ddatgan fel rheswm iechyd/meddygol, dylid dyrannu cyllid i chi'n awtomatig am hyd at 60 o ddiwrnodau ar ôl i chi ohirio.

Bydd angen i'r rhan fwyaf o fyfyrwyr ddod o hyd i ffynhonnell incwm tra byddant wedi gohirio eu hastudiaethau, drwy weithio neu ddychwelyd adref i fyw ac ymdopi â chymorth teuluol (os yw'n berthnasol).

Os nad yw hyn yn bosib ac rydych chi'n profi caledi ariannol, efallai y bydd Cyllid Myfyrwyr yn ystyried parhau â thaliadau ar sail disgresiwn. Er mwyn ystyried hyn, bydd angen i chi gysylltu â'ch corff cyllido a gofyn am ffurflen Cais Caledi. Nid yw cyflwyno cais yn gwarantu y bydd cyllid yn parhau, ac mae ar ddisgresiwn aseswyr Cyllid Myfyrwyr.

Bydd y ffurflen gais yn esbonio'n llawn ba wybodaeth a thystiolaeth sy'n ofynnol a sut i anfon hwn i Gyllid Myfyrwyr.

**Mae'r Tîm Cyngor Ariannolar gael i gynnig cyngor a chanllawiau am y broses.** **Cyfrifoldeb y myfyriwr yw hysbysu’r timoedd a’r swyddfeydd perthnasol ynghylch ei amgylchiadau a chasglu’r dystiolaeth angenrheidiol a’i chyflwyno i’r corff cyllido.**

Mae myfyrwyr sydd wedi gohirio hefyd yn gymwys i gyflwyno cais i [Gronfeydd Caledi'r Brifysgol](https://myuni.swansea.ac.uk/finance/money-campuslife/help-with-hardship/). Sylwer, nad yw'r cymhwysedd i gyflwyno cais yn gwarantu y cewch ddyfarniad.